Asociación Rumiñahui

[dereita|miniatura|250x250px|O barrio madrileño de [Ciudad Lineal acolleu a celebración do Día da Independencia de Ecuador o sábado 10 de agosto, unha festa declarada de interese turístico segundo se aprobou no Pleno do distrito a proposta da Asociación Rumiñahui.]]
A **Asociación Hispano Ecuatoriana Rumiñahui**  é unha asociación formada pola poboación ecuatoriana en España creada o 16 de xuño de 1997 en Madrid. O presidente dende 2016 é Vladimir Paspuel. A organización está presente especialmente en Madrid, Valencia e Murcia con dúas liñas de traballo: a acollida, información, asesoramento xurídico, axuda aos emprendedores e a organización de proxectos de codesenvolvemento.

## Historia 
Un pequeno grupo xerme da organización empezou a reunirse semanalmente nun local facilitado polo Colexio Maior Universitario Chaminade e nas oficinas do Movemento pola Paz, o Desarmamento e a Liberdade, MPDL, situadas no Pozo do Tío Raimundo.

A asociación empezou a traballar a comezos de 1997. Rumiñahui, organizou as súas primeiras reunións no Colexio Chaminade. Javier Fresneda, posteriormente Vicepresidente primeiro de Rumiñahui, foi a persoa que estabeleceu contacto no seu antigo Colexio Maior onde realizara estudos sobre a migración ecuatoriana. Estabelécese nun local fixo e equipado co apoio de Paquita Sauquillo, presidenta do MPDL e Esteban Tomás Navarro, encargado de Acción Social.

## Traxectoria 
A organización mantivo unha participación activa nas mobilizacións en contra da reforma á Lei de Estranxeiría de España, promovida polo goberno de José María Aznar. Doutra banda como organización non gobernamental colaboradora co proxecto de  "Rede Xurídica", para a coordinación dos servizos xurídicos de diferentes entidades colaboradoras da Administración Pública de España en materia de dereito de estranxeiría co obxectivo de regularizar a todas as persoas que poidan acceder á "amnistía" aberta pola última lei de estranxeiría aprobada. Elaboraron tamén o primeiro informe sobre a inmigración ecuatoriana. Doutra banda crearon unha delegación da Asociación en Ecuador conformada por 150 persoas. 

O 3 de xaneiro de 2001 finaron 12 ecuatorianos atropelados por un tren de proximidade, mentres se dirixían aos seus traballos como agricultores na zona de Lorca, Murcia. O accidente fai aflorar as condicións infrahumanas nas que traballaban os inmigrantes. Como resposta, a Asociación Rumiñahui convocou e organizou a “Marcha pola Vida”, solicitando a investigación da morte dos traballadores ecuatorianos, na cal participaron máis de dúas mil persoas; cubrindo o traxecto de 80 quilómetros, dende Lorca a Murcia.

O 26 de xaneiro, o goberno español anunciou o “retorno voluntario”, para aqueles que decidan regresar ao seu país. A oferta é rexeitada por Rumiñahui, o 31 de xaneiro. Asínase o Convenio Bilateral de control de fluxos migratorios entre Ecuador e España. Rumiñahui rexeita a sinatura deste convenio. En xuño do mesmo ano 7 de xuño Mariano Rajoy, anuncia a regularización de todas as persoas que cheguen antes do 23 de xaneiro de 2001, aplicando o recurso de arraigamento 31,4 da Lei de Estranxeiría.

En novembro de 2002 a Asociación Rumiñahui encargouse da defensa de Melva Felicitas Cañar acusada pola suposta morte do seu fillo acabado de nacer. A Audiencia de Madrid, pedía 17 anos de cárcere e finalmente quedou en liberdade.

En 2009 a organizacicón participou na xestión das axudas de fondo da Unión Europea para o retorno.

## Notas 
## Véxase tamén 
### Outros artigos 
* Rumiñahui
* Ecuatorianos en España